Rijeka, 22. listopada 2019. godine

**NAJAVA ZA OBJAVU U MEDIJIMA**

**Nastavlja se realizacija projekata Zelenog vala**

Građani akcijama čišćenja i sadnje bilja obilježavaju stotu obljetnicu proglašenja Sušaka gradom

**Budući da Sušak 23. listopada 2019. slavi stogodišnjicu od proglašenja gradom, nizom akcija čišćenja i ozelenjavanja zapuštenih površina, u okviru projekta Zeleni Sušak - Hommage Josipu Kulfaneku I. i II., grupa građana Sušačka akcija obilježava ovaj datum kako bi svoj stoti rođendan Sušak dočekao u novom, osvježenom ruhu. Program Zeleni Sušak - Hommage Josipu Kulfaneku I. i II. realizira se uz potporu sudioničkog programa Zeleni val Rijeke 2020 – Europske prijestolnica kulture.**

**Grupa građana Sušačka akcija poziva sve zainteresirane građane da se uključe u akcije sadnje bilja i čišćenja okoliša.**

Sadnju biljaka kojom će oživjeti centar Sušaka **u sklopu prve akcije Zeleni Sušak - Hommage Josipu Kulfaneku I.** grupa građana Sušačka akcija organizira na trgu između Građevinske tehničku škole, Graditeljske škole za industriju i obrt i OŠ Centar **23.10.2019. u 10 sati.**

**Drugu akciju čišćenja okoliša Zeleni Sušak - Hommage Josipu Kulfaneku II.** **u krugu OŠ Vladimir Gortan** građani Sušačke akcije organiziraju **25.10.2019. u 10 sati, a akciju sadnje stabala i grmova 26.10.2019. u 10 sati.**

Zeleni Sušak - Hommage Josipu Kulfaneku dio je je većeg projekta „U susret stogodišnjici Sušaka“ koji je pokrenula Škola za primijenjenu umjetnost u Rijeci, a poseban interes građana i inspiracija za projekt Zeleni Sušak bio je rad Josipa Kulfaneka, legende sušačko-riječkog pejzažnog vrtlarstva i čovjeka koji je ozelenio najveći dio Sušaka. Grupa građana okupljena oko inicijative Zeleni Sušak - Hommage Josipu Kulfaneku povezana je entuzijazmom i idejama o revitalizaciji Sušaka, posebice onih dijelova koji su već predugo zapušteni.

Unaprijed zahvaljujem na objavi najave i srdačno Vas pozdravljam.

**Rijeka 2020** – Odnosi s medijima

 Nela Simić

 nela.simic@rijeka2020.eu

+385 92 188 4118